El II Circuit al Comerç Local d'Alboraia sorteja 20 targetes de 100€
21 de març de 2025

L'Ajuntament d'Alboraia continua amb la promoció del comerç local en una nova edició del circuit organitzat per la regidoria de Comerç encapçalada per Conxa Villena Sierra.

Les persones que compren algun producte o servei, com a mínim en un negoci de cadascuna de les 3 zones en les quals es divideix el circuit, entraran en el sorteig de 20 targetes de 100€ per a gastar als mateixos comerços locals.

Per a entrar al sorteig, s'ha d'omplir una papereta amb el segell que acredita la teua compra en un dels comerços de cada zona del circuit. La zona A són els comerços de l'avinguda Diví Mestre i carrers adjacents, i també les tendes de La Patacona i Port Saplaya. La zona B comprén l'avinguda de l'Orxata i els carrers propers. I la zona C, correspon a l'avinguda Ausiàs March i adjacents.

El circuit comença el 21 de març i finalitzarà l'11 d'abril. Els comerços de la zona posaran un encuny a la papereta, que s'ha de depositar a les urnes habilitades una vegada es tinga un segell de cada zona comercial.

Les urnes es localitzen a les oficines AMIC de l'Ajuntament d'Alboraia (Al mateix ajuntament, La Patacona, Port Saplaya i Palmaret), a Serveis Socials, i a l'edifici municipal del carrer Canonge Julià, on se situa l'Agència de Desenvolupament Local.

Esta iniciativa de la regidoria de Comerç de l'Ajuntament d'Alboraia compta amb el suport de la Generalitat Valenciana, l'Agència per al Foment de la Inovació Comercial (AFIC), l'Associació de Comerços, Empreses i Professionals d'Alboraia (ACEPA), Caixa Popular i el Mercat Municipal d'Alboraia.